
Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Sallands is 'n Nedersaksische dialekgrop die gesproke weurt in't 
Salland, dit is rouw-eweg't westelek deil vaan Euverijssel . 't Meet 
veural vaol euvereinkomste met't Oos-Veluws en 't Drents en in 
minder maote met 't Stellingwerfs , Urkers en Wes-Veluws . 't 
Sallands is aonzeenlik door't Hollands beinvleujd, 'nen invlood dee 
nao't ooste touw dudelek minder weurt. Dao ligk't groete versjel 
met't vaol conservatiever Twents. 't Sallands dialek met absoluut 
gerekend de mieste sprekers is't Zwols (gesproke in Zwolle) . 

Ethnologue erkint't Sallands es 'n apaarte taol. De ISO 639-3 code is 

sdz. 

Sallands taolgebeed 


Taolgebeed 


't Sallands besleit, wie gezag, oongeveer't weste van de provincie Euverijssel. De grens met't Twents lop 
tosse Holten (Sallands) en Rijssen (Twents), tbsse Nijverdal en Wierden en tosse Den Ham en Vriezenveen 
('t Vriezenveens is feitelek e dialek apaart). In sommege definities lop 't Sallands door euver Duits 
groondgebeed (in't graofsjap Bentheim ) tot in Drente, bij Schoonebeek . De grens met't Oos-Veluws weurt 
gevormp door d'n IJssel, dit is nogal 'n willekaorege grens. 't Stellingwerfs taolgebeed in Euverijssel kump 
bij benaodering euverein met de gemeinte Steenwijkerland (ouch wel de "kop vaan Euverijssel" geneump); 
allein't dialek vaan Vollenhove weurt es enclaaf ouch wel bij't Sallands gerekend. Teslotte zien de Wes- 
Euverijsselse dbrper Staphorst -Rouveen, Nieuwleusen , Dedemsvaart en ^lagharen en 'n aontal kleinder 
plaotse dao in de umgeving Drentstaoleg. 

De dialekte vaan Kampen e.u. en Genemuiden weure soms neet bij 't Sallands gerekend, umtot ze 
westeleker vaan karakter zien (zuug oonder). Harrie Scholtmeier deilt ouch de dialekte vaan roond Zwolle 
neet bij't Sallands in meh rekent ze tot 'n nui grop: 't Noord-Euverijssels. De dialekte vaan tege de grens met 





























Twente (in d'n dreihook Ommen - Gramsbergen - Vroomshoop), die al get nao't Twents touwgoon, neump 'r 
Vechtdals. 


Karakteristieke 


Klaanklier 

't Sallands kint de korte vocaole a, d, e, i, ie, o, 6, 6, oe, u en uu. le, oe en uu kinne ouch laank zien (zuug 
oonder). De d klink oongeveer wie de Limburgse e. 

Lang vocaole zien aa, ae (ouch dd of ae gesjreve), aoloa, ddida, ee, eu, le, oo, uu. 

Diftonge zien au en ei. Ui kint optrejje in Nederlandse lienwabrd. 

Wat betref de consonante velt de syllabedraogende nasaol op: vaan d'n oetgaank -en weurt allein de n 
oetgesproke. Zoe is't heetn, loopm, wdrkng. Dit weurt in de mieste spellingssysteme neet oetgesjreve. De h 
weurt in't weste vaan't taolgebeed (in en roond Zwolle en Kampen) neet oetgesproke (dit is ouch nog zoe in 
't Urks). De r weurt in de stei Kampen, Zwolle en Deventer "brouwend" gerealiseerd (wie in't Nederlands- 
Limburgs), meh daoboete aided gerold. 

Processe in de klaanklier 

Wie bove opgemerk heet't Sallands invlood oondervoonte vaan 't Hollands. Dit weurt in de Sallandse 
klinkers metein dudelek. Waord met in't Limburgs en in't Achterhooks en Twents 'n oo kriege in't Sallands 
'n oe: goed "good", bloed "blood", 'tzelfde gelt veur de ee, die hei 'n ie woort: nie(t) "neet". De oe in e woord 
wie hoes veranderde hei deks in uu, meh dat is laank neet in alle waord 't geval. Zoe kinne haos alle 
Sallandse dialekte huus en uut neve moes. Dit is ouch't geval in't Oos-Veluws en in sommege Drentse 
dialekte (en kump ouch boete't Nedersaksisch taolgebeed veur, beveurbeeld in't Venrojs). De aw korte e, 
die in't Nederlands tot e is gewore, kin in't Sallands op drei menere weure oetgesproke. Roond Kampen 
zeet me dao 'n ee veur (eten), roond Zwolle en Deventer 'n ae/e (eten) en in de res vaan't Salland 'n korte e 
(etten). De clusters old en olt bleve in't Sallands behawwe: old "aajd" en gold "goud". De Oergermaanse o 
kreeg in't Sallands, wie in alle oosteleke dialekte, umlaut: daodoor klink "greun" es gruun en neet es groen 
wie in't Hollands. Ouch in waord met in't Standerdnederlands 'n oo kump umlaut veur: veur, eulie etc. 


Grammair 

De grammair vaan't Sallands heet vaol typisch Nedersaksische kinmerke. In't groetste deil vaan't Salland 
kint me't einheidsmiervoud op -t veur werkwaord in de tegewaordegen tied: wiej loopt, ieluu loopt, zee 
loopt. Allein in en roond Kampen hiers't (aajd-)Hollands einheidsmiervoud op -en: wiej, ieluu, zie lopen. 
Verkleinwaord weure gevormp met achtervoogsels wie -ien, -gien, -pien en -tien en met umlaut in 't 
groondwoord. Miervoud weurt gemeinlik gevormp op -en en -s, bij benaodering wie in't Nederlands. Allein 
in't ooste koume miervoude op -e veur {huus - huze), wie ouch umlaut in de miervoudsvorm {hak - hdkke). 
'n Wijer eigenheid vaan de dialekte vaan oostelek Salland is't behaajd vaan de drei geslachte. De meiste 
Sallandse dialekte kinne, wie't Hollands, allein geslachteleke en oonzijege waord. 


Dialekverluus en cultivatie 




Exacte ciefers euver wievaol Sallanders nog dialek praote zien neet bekind. 't Steit evels vas tot dat't dialek 
hendeg achteroet geit meh aon d'n andere kant nog neet bedreig raak, umtot ouch jongere 't nog wel 
metkriege. De stadsdialekte, 't Zwols veurop, verdwijne't snelste. 't Gief vrij vaol plaotseleke zengers en 
bands, es ouch dialekdiechters, die evels neet wied boete de grenze bekind zien. Diechteres Johanna van 
Buren oet Hellendoorn spraok wel Sallands meh haor gediechter woorte in't Twents gepubliceerd, umtot ze 
in 'n Twentse gezet versjene. 

Extern links 

■ 't Verhaol vaan de Verlore Zoon in't Zwols (http://www.meertens.nl/books/winkler/zwolle.html) 

■ Idem, in't Deventers (http://www.meertens.nl/books/winkler/deventer.html) 

